dh-unibe/image-text_koenigsfelden-charters-post-1500 huggingface dataset:
Ich, der Heiden von Hˀtenbˀg, ritter, ✳ vˀgich offenlich an disem brief, ✳ allen den, die disen brief an sehend,
odˀ hˀrent lesen, ✳ dc ich han ✳ Ruͦ ✳ dem Stapher die mùli geben zù kuͦffenne vˀlidig eigen, die da heizzet
die Nidˀ Mùli, ✳ die da lit im dem banne ze Thalhein, ✳ umb vierzehen phūt, fùnf schilling minr, ✳ un̄ die
enphangē han in minē nutz, ✳ un̄ sol ich un̄ min erben des wer sin im un̄ sinē erben nach recht,
an geistlichem un̄ an weltlichem gerichte. ✳ un̄ daz dis war si ✳ un̄ stet belib, ze einē gewerren
ukùnd dez vor gescribenen dignes, so han ich, dˀ vorgenant ✳ Heiden, ✳ min eigen ingesigel geben an
disen brief, ✳ dˀ geben wart ze Brugge, do mā zalt von gotz geburt drùzehenhundtˀ jar, un̄
vier un̄ zwenzig jar, ✳ an ùnser vrowen abent ze mittˀ vasten. ✳ ✳ ✳ da ze gegni waren
hˀ Wˀnhˀr von Thalhein, ✳ dˀ schultheisze ze Brugge, ✳ hˀ Hart̄ ✳ Rimaggo, ✳ Heinr₎ Webˀ, ✳ Ruͦ ✳ Vinslˀ,
Bˀch ✳ Glogner, ✳ Bùrgi Glogner, ✳ Cuͤni Glogner, ✳ gebruͦder, Heinr₎ Rinikon vō Tahlhein, ✳ un̄ andˀ
lùt genuͦg. ✳
Königsf. 81
disz brieff ✳ wisend umb die
muͤnē muͤli zuͦ Talheim
muͦli vō Dalhain
✳
324
K
O 25
Staatsarchiv
AARGAU